google/wiki40b huggingface dataset:
Constantine Phaulkon

Constantine Phaulkon (egentlig Konstantin Gerakis, Κωνσταντίνος Γεράκης, også kalt Faulcon, thailandsk navn Vichayen, på thai เจ้าพระยา วิชาเยนทร์ - Chao Phraya Wichayen, kalt Monsieur Constance på fransk, og Constantino Falcão på portugisisk; født 1647 i borgen Asso i regionen Erisso på Kefalonia i Grekenland, død 5. juni 1688 i Lop Buri i Thailand), var en greker som opprinnelig arbeidet for Det britiske ostindiske kompani.

Liv og virke

Han forlot tidlig i ungdommen foreldrehjemmet og tok hyre på et engelsk skip. Som barn hadde han vært ortodoks kristen; i England ble han anglikaner. Senere ble han skipsassistent på et frakteskip eid av de lyssky brødrene White i England, som ville begynne med handel på Østasia.
I 1675 kom han til Ayutthaya i dagens Thailand, der man i hoffet ble klar over hans usedvanlige språkbegavelser. Han begynte som tolk - han behersket ikke bare thai, men også engelsk, fransk, portugisisk og malay. Han ble med tiden rådgiver, nærmest kansler eller statsminister, for kong Narai.
Constantine arbeidet for et tettere samarbeide mellom Frankrike og Ayutthaya. Constantine var blitt katolikk nå - under påvirkning fra den halvt japanske kvinne han snart skulle gifte seg med, og forsøkte diskret å få Narai til å interessere seg mer for kristendommen. Han så i Frankrike en motvekt mot England og Holland. I 1682 ble Det franske ostindiske kompani etablert i Ayutthaya. I 1684 sendte Phaulcon en siamesisk diplomatisk sendeferd til Paris for å vinne Frankrike for et forsvar av Siam mot England. To år etter ankom 700 soldater og franske arkitekter, for å bygge et fort inne i havneinnfarten til Maenam Chao Phraya (Chao-Phraya-elven), i det nåværende Thonburi.
England begynte så å gjøre hele sin innflytelse gjeldende for å sikre sine interesser. Til slutt senket man den av brødrene Whites fregatter, som fortsatt gjorde gode forretninger med Phaulkon i kong Narais navn. Dessuten beleiret engelske krigskip Mergui, en havneby på kysten av dagens Myanmar. Til slutt erklærte Siam krig mot Det engelske ostindiske kompani (men ikke med selve England). Mergui-fortene senket en engelsk fregatt.
Den siamesiske adel var alt annet en lykkelig over denne utvikling, for nå forløp handelen i største utstrekning over den umettelige Phaulkon og hans mellommenn. De bestemte seg for mottiltak. Da passet det godt at kong Narai var blitt alvorlig syk. De innesperret kongen i Lop Buri. Opposisjonens leder, Phra Phetracha, lot tronarvingen Phra Pui drepe. Kort etter ble også kongens to fortsatt levende brødre tatt av dage. Dermed stod Phetrachas vei til tronen åpen.
Da kong Narai ble syk ble også Constantine tatt til fange, og han ble henrettet 5. juni 1688.
Noen få år dør sin død hadde Phaulkon giftet seg med Marie Guimar, hvis mor var den japanske kristne Ursula Yamada og hadde flyktet fra Japan under katolikkforfølgelsene der. Paret hadde en sønn, George, som etter Ayutthayas fall i 1758 ble ført i fangenskap til Burma.
Polygon

En polygon eller mangekant er i geometri en plan lukket kurve, sammensatt av et endelig antall rette linjesegment.  Også figuren eller området innenfor kurva omtales som en polygon.  En trekant og en firkant er begge eksempler på polygoner. Noen polygoner har fått egne navn, som pentagrammet. Dette er eksempel på en regulær mangekant.
Linjesegmentene i en polygon møtes i et hjørne, og vanligvis krever en at vinkelen mellom to møtende linjesegment er ulik 180 grader.  Linjesegmentene kalles sidekanter eller kanter i polygonen.  En linje som går mellom to punkter i mangekanten, men som ikke er en del av mangekanten, kalles en diagonal. 
En enkel polygon er en polygon der sidekantene ikke skjærer hverandre.  Ofte defineres en polygon til å være ensbetydende med «enkel polygon».  I en enkel polygon er antall hjørner lik antall sidekanter. Polygoner kan klassifiseres etter antall sidekanter.
I analytisk geometri kan en definere en polygon ved å gi koordinatene til alle hjørnene. 
Ordet «polygon» har opphav i det greske πολύς (polús) «mange» og γωνία (gōnía) «vinkel». Istedenfor å uttrykke at figuren har mange kanter, så sier «polygon» at figuren har mange vinkler.

Andre typer klassifikasjon

En polygon er konveks dersom en vilkårlig rett linje gjennom polygonen skjærer sidekantene i kun to punkt.  Dette er ekvivalent med at alle vinklene mellom sidekantene er mindre enn 180 grader. En polygon som ikke er konveks er ikke-konveks.
En enkelt polygon er en polygon der ingen av sidekantene skjærer hverandre.  En konveks polygon er alltid enkelt.
En konkav polygon er en enkel polygon som ikke er konveks.
En polygon er syklisk dersom alle hjørnene ligger på en felles sirkel.  I en likesidet polygon er alle sidekantene like lange.  En regulær polygon er en likesidet, syklisk polygon.
Tamenglong (distrikt)

Demografi

Ved folketellingen i 2011 var det 140 143 innbyggere i distriktet, mot 111 499 i 2001. Den urbane befolkningen utgjør 11,22 % av befolkningen.
Barn i alderen 0 til 6 år utgjorde 12,90 % i 2011 mot 13,99 % i 2001. Antallet jenter i den alderen per tusen gutter er 941 i 2011 mot 936 i 2001.
Gongliu

Gongliu (kinesisk: 巩留县; pinyin: Gǒngliú Xiàn; uigursk: توققۇزتارا ناھىيىسى / Tokkuztara Nahiyisi) er et fylke i prefekturet Ili]] i den autonome region Xinjiang i Folkerepublikken Kina.
Befolkningen var på 151 791 innbyggere i 1999.
Sykkylven energi

Sykkylven energi AS  er en kraftprodusent i Sykkylven kommune i Møre og Romsdal. Kraftverket er eid av kommunen. 
Selskapet ble etablert i 1997 og er en videreføring av Sykkylven kommunale kraftverk som ble etablert i 1918.
Selskapet har i dag de tre kraftverkene Ramstaddal, Riksheim og Riksheimdal. 
I 2005 produserte selskapet 53 GWh
Daniel da Silva

Landslaget

Daniel da Silva spilte 1 landskamper for Brasils herrelandslag.
Benjamin Schlick

Bakgrunn

Benjamin Schlick var sønn av kapellmusikus Christian Traugott Schlick (1753–1808) og Anne Henriette f. Clausen (1766–1854). Som 12-årig ble han alene med sin mor og vokste opp i kretsen omkring Frederik VI. Kongen støttet ham med ikke ubetydelige summer og ryktet gikk, at han var en naturlig sønn av kongen. 
Schlick studerte først ved Kunstakademiets Bygningsskole, men i 1818 mottok han understøttelse til reise og studier av teaterarkitektur og scenemaskineri utenlands. Reisen gikk til Paris og London, og understøttelsen ble fornyet to år senere.

Karriere

Schlick oppnådde fremgang med sine teaterinteriører, teatermaskinerier og miniatyraktig utførte tegninger. 
Hjemme i Danmark ble han dog møtt ham med mistillit, og etter en strid i 1824 om hans person tok han fast opphold i Paris, hvor han fremstilte seg som Benjamin Gotthold, comte de Schlick. 
Arbeider: I Paris fikk han i oppgave å nynnrede Théâtre de l'Odéon samt Théâtre des Variétés. For Karl X utførte han et album med farvelagte, arkitektoniske tegninger av teatre i Paris. 
For storhertugen av Baden innredet han i 1830 hoffteatret i Karlsruhe. 
I Roma dekorerte han et teater for en prins Torlonia. 
Av andre arbeider kan nevnes tegninger av 42 hus i Pompeii og Herculanum med deres freskomalerier. Til kongen av Preussen oppfant han en scenograph som kunne «giøre perspektivisk Afrids til en Bygnings Forside og Fløie». 
Schlick brukte i stort omfang tegninger som gaver til kongelige over hele kontinentet, og de vakte stor beundring. Med tiden ble han regnet som fransk og mottok en betydelig livsvarig pensjon fra den franske stat. ¨
Han døde den 24. september 1872.
Indherreds Kreditbank

Indherreds Kreditbank var en forretningsbank i Steinkjer. Den ble etablert i 1887 av blant andre overrettssakfører Halvor Bachke Guldahl, kjøpmann J.W. Klüwer, forretningsmann Ananias Kleven og Jakob Gram. Aksjekapitalen var 100 000 kroner. Bache Guldahl og Klüwer var henholdsvis første banksjef og styreformann. Blant senere styreformenn var sakfører Arne Falstad. Banken opplevde økonomiske problemer i mellomkrigstiden, og ble avviklet i 1932.
Det internasjonale bokseforbundet

Det internasjonale bokseforbundet (Association internationale de boxe amateur, forkortet AIBA) er et internasjonalt idrettsforbund som fastsetter regler for amatørboksing, godkjenner kamper og tildeling av priser for diverse mesterskaper samt foranlediger dopingkontroll innenfor boksingen. Medlemmene av AIBA er de nasjonale amatørbokseforbundene.
AIBA ble opprettet i 1946 i London av de engelske og franske nasjonale amatørbokseforbundene. Organisasjonen avløste det tidligere Fédération internationale de boxe amateur (FIBA), som inntil da hadde vært det internasjonale amatørbokseforbundet. Organisasjonens andre kongress ble arrangert i København i 1950, hvorunder AIBA vedtok en rekke reformer av reglene for avvikling av boksekamper, herunder regelen om at en kamp skal stoppes etter at en bokser har tatt telling tre ganger, likesom der i København ble vedtatt å innføre de nye vektklassene super lettvekt og super weltervekt i amatørboksingen.
I 2007 utgikk ordet amateure (amatør) av organisasjonens navn som ledd i en større omorganisering av AIBA og reglene for avvikling av boksekamper.
Yala (provins)

Changwat Yala (malay: Jolor) er den sørligste provinsen i Thailand. Den grenser fra nord (med klokken) mot naboprovinsene Songkhla, Pattani og Narathiwat. I sør grenser Yala dessuten til Malaysia.
Arealet er 4 521,1 km², mens befolkningen i 2000 var anslått til 415 537. Provinshovedstaden er byen Yala med om lag 65 000 innbyggere. Yala er en av i alt fire thailandske provinser som har muslimsk flertall – i alt 69% er muslimer, og 66% av befolkningen er malayer.
Wat Khuhaphimuk (Wat Nah Tham) er det viktigste buddhistiske tempelet i provinsen, det ligger midt mellom byene Yala og Yaha.
Nathalie Nordnes

Liv og karriere

Nordnes har fra barneskolen av sunget i forskjellige kor og tatt pianotimer. Da hun var 14 år skrev hun sin første låt, «Between Sheets». Nordnes begynte etterhvert å spille inn låter i studioet til den bergenske produsent-duoen Kato Ådland og Hans Petter Gundersen. Etter vel ett år ble hun kjent med plateselskapssjefen Per Eirik Johansen i Virgin/EMI som lot seg imponere. Nordnes delte Sondre Lerches støtteapparat, og på Spellemannprisen i mars 2002 sang hun duett med ham på «Modern Nature». Det var her hun ble introdusert for det store publikum.

Hush Hush

Debutalbumet Hush Hush kom i 2003 og ble spilt inn Gjøa Studio med Hans Petter «HP» Gundersen og Kato Ådland som produsenter. Hun skrev alle sangene selv og sier at hennes inspirasjonskilder bl.a. var Laura Nyro, Rickie Lee Jones og Marvin Gaye. Hun fikk gode kritikker for sine låter og sin stemme. Albumet lå 19 uker på VG Lista Topp 40, med en 8.-plass i april 2003 som høyeste plassering, og solgte til gull-plate.

Join Me In The Park

Før jul 2004 kom nye toner fra Nordnes i form av singelen «Cars And Boys». Lydbildet var tøffere enn på debuten og hun hadde blitt brunette. NRK Petre A-listet melodien. Oppfølgeralbumet Join Me In The Park ble utgitt i februar 2005 og var produsert av Hans Petter «HP» Gundersen og Kato Ådland. Anmeldelsene varierte fra gode til glitrende. Artisten hadde modnet siden debuten og framsto både sofistikert og elegant, mente anmelderne hvorav noen trakk poeng for et litt kjedelig og glatt produkt.

Letters

Letters kom i februar 2009.  Tekstene er en samling fortellinger og betraktninger med ulike fortellerstemmer. «Brevene» er også sendt fra ulike steder og tidsepoker. Platen er i stor grad spilt inn i Italia med produsent og trommeslager Rob Ellis, som tidligere har jobbet med blant andre PJ Harvey, Marianne Faithfull og Madrugada.
Blod, Snått & Juling

Ungdomsband

Blod, Snått & Juling hadde sin begynnelse rundt 1990 da det ble startet av to barndomskamerater i midten av tenårene, Janove Ottesen og Geir Zahl. Bandet var mer å betrakte som et øvingslokale hvor to tenåringer og to gitarer kjempet med akkordene.
Janove og Geir gjorde mange opptak på kassettspilleren med rare tekster på norsk, og etterhvert en del snodige låter. Etter en lengre pause da Geir var ett år i USA, gjorde Blod, Snått & Juling sin første studioinnspilling i 1994 med sangen Ein glad tunnel. Deretter ble ni sanger spilt inn på to dager, hvor Janove og Geir sto for alle instrumentene. Resultatet ble ganske skeivt, delvis fordi sangene var rare, og delvis fordi de to guttene ikke hadde erfaring med innspilling, og dermed ikke forstod at opptakene kunne gjøres på nytt. Hele opplaget på 50 kassetter ble solgt ut med sanger som Livredde, Märtha Louise og På pøbben.

Mer erfaring

Etter at Janove hadde oppholdt seg et år i Frankrike i 1994–1995 var det nytt prosjekt på gang, denne gang mer seriøst. Seks sanger ble innspilt i skikkelig studio på Sandnes, tre av dem med fullt band (Frode Efteland på trommer og Terje Winterstø Røthing på elektrisk gitar). 
Nok en gang ble det gitt ut en kassett. Tittelen var Sympatiske fisk og opplaget 100 eksemplarer. Sangene het blant annet Kadavers, Månemann og Ut av kroppen opplevelse, og fikk hederlig omtale i Jærbladet. Janove og Geir gjorde også sporadiske konsertopptredener på denne tiden.

Nedtur

Høsten 1995 flyttet Janove og Geir til Bergen for å studere. Mange nye sanger ble lagd, fremdeles med norske tekster, nå mer preget av popmusikk og med koringer. Sommeren 1996 ble det gjort enda en innspilling med tanke på kassettmarkedet. Seks nye sanger med fullt band (Frode og Terje, pluss Gaute Tengsareid på bass).
Denne innspillingen ble en nedtur. Blod, Snått & Juling var ikke fornøyde og opptakene ble aldri offentliggjort. Høsten 1996 forsvant Janove inn i militæret, der han på Evenes flystasjon utenfor Harstad, holdt vakt, spilte gitar og la seg klokka ni om kvelden. Geir ble igjen i Bergen. Blod, Snått & Juling ble lagt på is.
Høsten 1997 flyttet Janove til Bergen igjen, og begynte på en musikklærerutdanning på Høyskolen på Landås. Etter å ha plukket opp et par tips om overgangakkorder og lignende på skolen ble han plutselig veldig kreativ. Dette resulterte i flere sanger. Kaizers Orchestra var forestående.
Manifest mot mobbing

Manifest mot mobbing, eller Manifest mot mobbing – et forpliktende samarbeid for et godt lærings- og oppvekstmiljø, er en serie manifester og tiltaksplaner som skal forhindre mobbing blant barn og unge i Norge. Dokumentene er underskrevet av representanter for regjeringen, KS (tidligere Kommunenes sentralforbund), Utdanningsforbundet og Foreldreutvalget for grunnskolen. De uttrykker støtte til og konkrete planer for arbeid for at barn og unge ikke skal bli utsatt for krenkende ord eller handlinger som mobbing, diskriminering eller utestenging. Partene jobber for et godt lærings- og oppvekstmiljø.
Det første Manifest mot mobbing gjaldt for perioden 2002–2004, og ble signert 23. september 2002 av daværende statsminister Kjell Magne Bondevik, daværende utdanningsminister Kristin Clemet med flere. En evaluering gjort av Rogalandsforskning i 2004 konkluderte med at forventningene til manifestarbeidet stort sett så ut til ha blitt innfridd. Et nytt manifest ble skrevet for perioden 2005–2007. Manifest mot mobbing 2006–2008 bygget videre på erfaringene fra de to forrige manifestperiodene. Partene la særlig vekt på tydelig ledelse, lokal handling, å inkludere foreldrene og at tiltakene mot mobbing skulle være koordinerte og langsiktige.
På vegne av regjeringen signerte statsminister Jens Stoltenberg det fjerde Manifest mot mobbing 27. januar 2011. Samtidig ble startskuddet for en kampanje mot digital mobbing markert. Manifestet skal gjelde for fire år framover og legger stor vekt på å forankre mobbearbeidet sterkere lokalt. Manifestet 2011–2014 ble i tillegg undertegnet av: Halvard Skard (KS), Mimi Bjerkestrand (Utdanningsforbundet), Loveleen Rihel Brenna (Foreldreutvalget for grunnopplæringen), Jan Davidsen (Fagforbundet), Stein Grøtting (Skolenes Landsforbund), Solveig Hvidsten Dahl (Norsk skolelederforbund), Lena Jensen (Foreldreutvalget for barnehager)
Rodney Wallace

Landslaget

Han ble tatt ut i Costa Ricas tropp til VM i fotball 2018 i Russland.
Rammelov

Fullmaktslover og rammelover er lover hvor Stortinget har delegert lovgivningsmyndighet til forvaltningen. Grunnlovens § 75 a gir Stortinget myndighet til å gi lover i Norge. Denne myndigheten kan Stortinget delegere til forvaltningen. Når Stortinget delegerer sin lovgivende myndighet til forvaltningen kalles det fullmakts- eller rammelovgivning. Delegering er praktisk viktig fordi Stortinget kan ikke gi alle regler i Norge på alle områder.Det er enighet om at grunnloven ikke gir Stortinget ubegrenset adgang til delegasjon, men grensene er diskutert både i juridisk og politisk teori .
Fullmakts- og rammelover gir forvaltningen hjemmel til å lage forskrifter og rundskriv. Forskrifter er i likhet med lover bestemmende for borgernes rettigheter og plikter. Forvaltningsloven gir bestemmelser om hvordan forskrifter skal lages. Forskjellen mellom fullmaktslover og rammelover er ikke skarp. En lov kan være en kombinasjon av ramme- og fullmaktslov. De fleste lover som gjelder forvaltningen har fullmaktsbestemmelser. Loven trekker opp hovedlinjene og overlater detaljene til forvaltningen.
Bolero (film)

Handling

Lida McGillvary, en ung jomfru, bestemmer seg den dagen hun blir uteksaminert fra en eksklusiv britisk kostskole for at hun skal finne den rette mannen for sin første seksuelle opplevelse, uansett hvor i verden denne mannen måtte befinne seg. Siden hun er rik nok til ikke å måtte reise alene, tar hun med seg venninnen Catalina, og familiens sjåfør Cotton. Lida reiser først til et arabisk land der hun møter en ideell elsker, en sheik som tilbyr seg å ta hennes jomfrudom, men som sovner nesten med en gang. Lida gir opp sheiken og reiser til Spania, der hun møter toreadoren Angel, som er enda bedre enn sheiken da han er i stand til å holde seg våken. Uheldigvis, etter at hun har oppnådd det hun kom for, blir Angel hardt skadet under en tyrefekting.
Skaden gjør at Angel ikke kan utføre sine plikter på soverommet, og Lida bestemmer seg for at hennes nye livsoppgave er å sørge for at han blir frisk igjen. Hun lærer seg tyrefekting for på den måten å få sin elsker motivert til å ikke ligge rolig lenger. Til slutt lykkes hun i å gjøre Angel frisk igjen, og filmen slutter med at de to gifter seg.
Furiant

Furiant (tsjekkisk «begeistret», av lat. furians) er en hurtig og ildfull bøhmisk folkedans, som i likhet med den sydtyske dansen zwiefacher kjennetegnes av en veksling mellom 2/4- og 3/4-takt. I tsjekkisk kunstmusikk går den oftest i 3/4 med typiske hemioler (rytmiske aksentforkyvninger), eksempelvis hos Smetana og Dvořák. Furiant ble først beskrevet i Daniel Gottlob Türks klaverskole fra 1789, da som «Furie».
Kjente eksempler fra kunstmusikken på 1800-tallet er furianten fra Smetanas opera Den solgte brud og flere komposisjoner av Dvořák, deriblant første og siste sats av Slaviske danser op. 46, tredje sats av 6. symfoni i D-dur med satsbetegnelsen «Scherzo, Furiant, Presto», finalesatsen av Tsjekkisk suite op. 39, samt to klaverstykker op. 42, kalt «To furianter».
Lasiotrichius

Utseende

Middelsstore, langbeinte, hårete gullbasser. Slekten ligner mye på slekten Trichius. Hodet er noe fremstrakt med tydelig "hals", "snuten" (clypeus) er fremstrakt, rundet, svakt innbuktet i midten. Hele kroppen er nokså tett kledt med lange, lyse hår. Pronotum er avrundet firkantet og mye smalere enn dekkvingene. Dekkvingene er gule med mørke tverrstriper, og dekker ikke det bakerste ryggleddet (pygidium).

Levevis

De voksne billene, som har en overflatisk likhet med humler, besøker gjerne blomster.

Utbredelse

Slekten er utbredt i Sørøst- og Øst-Asia (Kina, Taiwan, Øst-Sibir).
Katsjkanar

Katsjkanar (russisk: Качканар) er en by i Sverdlovsk oblast i Russland. Byen ligger ved elva Vyja (ei sideelv til Tura, rundt 210 km nord for Jekaterinburg. Innbyggertall: 44 664 (folketelling 2002), 48 251 (folketelling 1989).
Byen ble grunnlagt i 1957 som en bosetning ved en gruve, og fikk status som bymessig bosetning i 1959. Bystatus ble innvilget i 1968.
Vaira Vīķe-Freiberga

Liv

Vaira Vīķe-Freiberga og hennes familie flyktet fra den sovjetiske invasjonen av Latvia i 1944, og bodde først i Tyskland, deretter i Marokko og Canada. Hun studerte ved University of Toronto at Mississauga og McGill University, og tok doktorgraden i psykologi i 1965. Deretter virket hun som professor ved Université de Montréal fra 1965 til 1998. I løpet av denne perioden var hun viseformann for Canadas vitenskapsråd og president for en rekke faglige foreninger. Hun var også aktiv i det latviske eksilsamfunnet i Canada. En stor del av hennes forskning fokuserte på latvisk folkelitteratur.
I 1998 returnerte Vaira Vīķe-Freiberga til Latvia for å lede det latviske institutt, en organisasjon som arbeider for å fremme Latvia i utlandet. Et år senere ble hun valgt til landets president, som første kvinne. Opprinnelig var hun ikke kandidat, men det latviske parlamentet ble ikke enige om en kandidat i første runde. Vaira Vīķe-Freiberga ble derfor valgt som kompromisskandidat, som en høyt respektert person som ikke var tilknyttet noe bestemt parti.
I hele sin presidentperiode har hun vært meget populær i Latvia, og har særlig engasjert seg i utenrikspolitikk. Hun er kjent for krass kritikk av Russland og for å ha arbeidet aktivt for Latvias medlemskap i NATO og EU. Hun har flere ganger krevet at Russland ber om unnskyldning for invasjonen og okkupasjonen av de baltiske land.
I begynnelsen av 2006 ble hun nevnt som en av kandidatene til å etterfølge Kofi Annan som FNs generalsekretær.
Hun er gift med professor Imants Freibergs og har to barn.
Vīķe-Freiberga ble i 2000 tildelt storkors av St. Olavs Orden. I 2003 mottok hun Den hvite ørns orden fra Polens president.
Zambiana

Utbredelse

Arten er utbredt i Tanzania.
Éder (fotballspiller)

Landslaget

Han ble tatt ut i den portugisiske VM-troppen til fotball-VM i Brasil 2014.
Han ble tatt ut i Portugals EM-tropp til EM i Frankrike 2016. Han scoret vinnermålet i finalen, og hjalp Portugal å vinne EM.
Vasilis Torosidis

Landslaget

Han ble tatt ut til Fotball-VM 2010 i Sør-Afrika.
Drepanocerus

Utseende

Ganske små (ca. 4 millimeter), mørkfargede skarabider. Hodet er uten horn eller knøler. Kroppen er noe knudrete på grunn av groper og furer, med oppstående, hårlignende skjell. Dekkvingene er tilsmalnende bakover.

Utbredelse

Slekten er vidt utbredt i tropisk Afrika, men Drepanocerus planus lever på Java.
Indragningsmakten

Indragningsmakten, svensk myndighets rett til å forhindre spredning av en avis eller et tidsskrift gjennom å trekke tilbake tillatelsen for videre utgivelse.
Da sensuren ble avskaffet i Sverige den 2. desember 1766 ble skrive- og trykkefriheten beskyttet av loven. I 1772 la kong Gustav III frem en ny regjeringsform som de facto opphevet forordningen om trykkefrihet (svensk: Tryckfrihetsförordningen). Det ble gjort gjentatte endringer av loven og til slutt måtte alle trykksaker underkastes regjeringens kontroll og utgivelsene ble dermed helt avhengig av kongens godkjennelse. Etter mordet på Gustav III fortsatte sensuren.
Med regjeringsformen av 1809 ble trykkefriheten igjen innført formelt, men hovkansleren hadde fremdeles rett til å innstille et skrift om han anså den krenkende eller skadelig for allmenn sikkerhet. I årene 1835 til 1838 ble indragsningsmakten forandret fjorten ganger for å stoppe utgivelsen av den liberale avisen Aftonbladet. Utgiveren Lars Johan Hierta fortsatte å utgi avisen, men etter hver indragning endret han avisens navn og hadde en ny ansvarlig utgiver. Andre aviser gjorde tilsvarende for å omgå loven, blant annet Göteborgs Handels- och Sjöfartstidning, og ettersom den hadde mistet sin praktiske betydning ble loven opphevet i 1844.
Amfi Eikunda

Amfi Eikunda kjøpesenter holder til midt i Egersund sentrum. 
Senteret inneholder 25 butikker og Egersund Folkebibliotek. På taket av senteret er det bygget 34 leiligheter. Senteret har gåavstand til Egersund Sentrum.

Egersund Fayancemuseum

Egersund Fayancemuseum har flyttet inn i lokaler i senteret, og den store samlingen av fajanse fra Egersund fajansefabrikk er da tilbake i lokalene hvor de en gang ble laget. Senteret er lokalisert i den gamle Fajansefabrikken i Egersund, som etter at den ble nedlagt først ble ombygd til Varehus for Coop Eikunda, som etter noen års drift bygde på senteret til det anlegget det fremstår som idag. Ombyggingen tok ca. 2år og AMFI Eikunda åpnet dørene etter ombygging 22/5 - 2008.